Spis č.: A/2013/21044
Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Iveta Šrameková, 
iveta.sramekova@kosice.sk
Telefón: 055/6419 881 
Pracovný kontakt pre vysvetlenie oznámenia o zadávaní zákazky: Ing. Gabriela 
Hajduková, gabriela.hajdukova@kosice.sk 
E -mail pre podanie ponuky: 2013.21044@kosice.sk                                        

2.	Názov predmetu zákazky: „Rozširujúca polica s diskami pre dátové úložisko“
Zákazka je na: dodanie tovaru

3.	Stručný opis predmetu zákazky: 
Predmetom zákazky je dodanie prídavnej diskovej police pre dátové úložisko NetApp FAS2040. Bližšia špecifikácia je podľa prílohy č. 1 – Technická špecifikácia.

4.	Predpokladaná hodnota zákazky (bez DPH): 13 300 € 

5.	Základné zmluvné podmienky: 
-	Miesto dodania tovaru: Magistrát mesta Košice, Trieda SNP 48/A, 040 11 Košice
-	Lehota na dodanie predmetu zákazky: do 14 dní od termínu uplatnenia objednávky mailom 
-	Lehota splatnosti faktúr: 30 dní

6.	Lehota na predkladanie ponúk do: 4.10.2013 do 10:00 hod.

7.	Stanovenie ceny
Do ceny je potrebné zapracovať aj cenu za dopravu na miesto dodania tovarov. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 1 a poslať výlučne na e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ak požadované doklady nie sú vydávané v elektronickej podobe, alebo nie je ich možné poslať e-mailom ako skenované, doručia sa verejnému obstarávateľovi v stanovenej lehote v uzatvorenej obálke s označením: „Rozširujúca polica s diskami pre dátové úložisko – A/2013/21044 - NEOTVÁRAŤ“ na adresu: Mesto Košice, Magistrát mesta Košice, Trieda SNP 48/A, 040 11 Košice. Ponuky zaslané po termíne, na inú e-mailovú adresu, inak, v inom ako slovenskom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

10.	Podmienky účasti sú nasledovné (ak sú vyžadované):
Podmienky účasti sú nasledovné: 
1.1	Uchádzač musí byť oprávnený dodávať požadovaný tovar. 
1.2	Uchádzač musí byť oficiálnym obchodným partnerom pre ponúkaný tovar.

Doklady: 
1.1	Oskenované oprávnenie na dodávanie tovaru (výpis z obchodného registra, resp. živnostenského registra alebo potvrdenie o zápise do zoznamu podnikateľov).
1.2	Potvrdenie o obchodnom partnerstve pre ponúkanú značku diskových polí. 

11.	Kritéria na hodnotenie ponúk sú: Cena. Spôsob hodnotenia kritériá je nasledovný: Úspešným uchádzačom bude ten, kto bude mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

...................................................
									Riaditeľ magistrátu

Prílohy: 
1.	Technická špecifikácia
2.	Ponuka uchádzača - formulár